จรัมพรชี้หุ้นไทยลงตามปัจจัยต่างประเทศ
ตลาดหลักทรัพย์ชี้หุ้นลงเพราะปัจจัยต่างประเทศ ด้านราคา MONO สวนวิ่งสวนตลาด
6 มิ.ย. 2556

ตลาดหลักทรัพย์ชี้หุ้นลงเพราะปัจจัยต่างประเทศ ด้านราคา MONO สวนวิ่งสวนตลาด
นายจรัมพร โชติกเสถียร กรรมการและผู้จัดการ ตลาดหลักทรัพย์แห่งประเทศไทย (ตลท.) เปิดเผยถึงดัชนีหุ้นไทยที่ปรับตัวลดลงต่อเนื่องหลายวันว่า เป็นความเคลื่อนไหวในทิศทางเดียวกับตลาดภูมิภาค ซึ่งมีสาเหตุมาจากปัจจัยต่างประเทศที่มีการเคลื่อนย้ายเงินทุนเป็นหลัก หลังมองว่าทางการสหรัฐจะลดออกมาตรการคิวอีน้อยลง ขณะที่ปัจจัยในประเทศไม่มีผลเกี่ยวข้อง อีกทั้งมองว่าบริษัทจดทะเบียนในตลาดหลักทรัพย์ ยังมีพื้นฐานที่แข็งแกร่ง
ขณะที่วันนี้ (6มิ.ย.) มีหุ้นบริษัท โมโนเทคโลโยี (MONO) เข้าจดทะเบียนในตลาดหลักทรัพย์ เอ็มเอไอ  เป็นวันแรก แต่ราคาเปิดของโมโนอยู่ที่ 13.60 บาท สามารถยืนสูงกว่าราคาหุ้นที่เสนอขายให้กับประชาชนเป็นครั้งแรก (ไอพีโอ) 11.40บาท ซึ่งเป็นทิศทางสวนกลับภาวะตลาดโดยรวม หลังจากที่ดัชนีได้ร่วงกว่า 10 จุด